
Opsomming: Hierdie dokument beskryf Munisipale Skuld wat van toepassing is op 

MATZIKAMA Munisipaliteit gedetailleerd. 

SKULDBELEID VIR DIE MATZIKAMA MUNISIPALITEIT 

1. INLEIDING 

In terme van Hoofstuk 6 van die Wet op Plaaslike Regering: Munisipale Finansiele Bestuur, 
2003 (Wet No. 56 van 2003), (Die “Wet”) mag ’n munisipaliteit kort-en langtermynskuld 
aangaan, onder sekere voorwaardes. 

Die Matzikama Munisipaliteit benodig soms kontant vir die oorbrugging van korttermyntekorte of 
die finansiering van langtermynprojekte. 

Hierdie Skuldbeleid maak daarvoor voorsiening dat die munisipaliteit kort-en langtermynskuld 
mag aangaan en stel die voorwaardes vir die aangaan van sodanige skuld. 

Die Munisipale Raad het die onderstaande beleid oorweeg en goedgekeur as die 
Skuldbeleid waaraan alle rolspelers van die Munisipaliteit wat betrokke is by skuld moet 
voldoen. 


2. RAAMWERK VAN DIE BELEID 

Ten einde deeglike en volhoubare bestuur van die skuld van die munisipaliteit te verseker, 
spreek hierdie beleid alle beginsels en prosesse ingesluit in skuld aan, en sluit in: 

• Die doelwitte van die beleid; 

• Standaard van sorg; 

• Delegasie van bevoegdheid; 

• Bestuur en interne kontrole prosedures; 

• Kontant Bestuur 

• Bestuur van Skuld 

• Tipes Skuld 

• Sekuriteit vir Skuld 

• Goedkeuringsprosedures 

• Koste van Skuld 

• Kompeterede Seleksie van Aanbieding 


3 




• Tipes Skuld en Finansieringsbronne 

• Kommissie en Kostes 

• Verbode Aktriwiteite 

• Prestasie standaarde en meting; en 

• Verslagdoening en monitor van vereistes 

• Hersiening van die beleid. 


3. DOELWITTE VAN DIE BELEID 

Die doelwitte van die beleid is om optimale prestasie met die laagste moontlike risiko te 
verseker, deur skuld van die munisipaliteit te bestuur en om deursigtigheid, rekenpligtigheid en 
toepaslike lyne van verantwoordelikheid in die proses te verseker. 


4. STANDAARD VAN SORG 

Elke amptenaar in die proses gemoeid met skuld moet dit so doen met soveel oordeel en sorg, 
onder heersende omstandighede, soos ‘n persoon van verstandigheid, diskressie en 
intelligensie sou uitoefen in die bestuur van haar of sy eie aangeleenthede en met sy of haar 
primere doel die beskerming van die munisipaliteit se kontantbehoeftes, die munisipaliteit se 
belange by sy finansierders en in die algemeen die munisipaliteit se goeie naam. 

Spekulasie mag nie onderneem word in enige van die prosesse nie. 


5. DELEGASIE VAN BEVOEGDHEID 

Die bestuur van al die kontant hulpbronne van die munisipaliteit is die verantwoordelikheid van 
die Munisipale Bestuurder wie, vir die behoorlike aanwending van die beleid, ‘n toepaslike 
stelsel van delegasie moet ontwikkel wat beide administratiewe en operasionele effektiwiteit sal 
verseker en van geskikte kontroles en balansering in die bestuur van die kontant hulpbronne sal 
voorsien. 

Die Ploof Finansiele Beampte, soos skriftelik aangewys deur die Munisipale Bestuurder, moet 
die Munisipale Bestuurder adviseer oor die uitoefening van magte en pligte met betrekking tot 
die beleid en moet die Munisipale Bestuurder in die adminstrasie van die kontant hulpbronne, 
die bankrekeninge en die skuld rekeninge bystaan. Die Hoof Finansiele Beampte mag nie die 
plig om die Munisipale Bestuurder in die administrasie van die munisipaliteit se bank- en 
beleggings rekeninge by te staan, delegeer nie. 

Die delegasie om geld uit die munisipaliteit se bank- of beleggingsrekeninge te onttrek mag 
slegs gegee word aan die Hoof Finansiele Beampte of enige ander senior finansiele amptenaar 
soos bepaal, in skrif, deur die Munisipale Bestuurder en waarvan ‘n afskrif, geteken deur die 
Munisipale Bestuurder, gehou moet word met die amptelike stel delegasies van die 
munisipaliteit. 

Die Munisipale Bestuurder mag nie enige magte of pligte in die administrasie van die 
munisipaliteit se kontant hulpbronne aan enige politieke struktuur of raadslid delegeer nie en 
geen raadslid word toegelaat om in te meng of poog om in te meng in die bestuur van die 
munisipaliteit se kontant hulpbronne nie. 

Enige delegasie deur die Munisipale Bestuurder in terme van hierdie beleid: 

• Moet in skrif wees 

• Is onderhewig aan enige beperkinge en voorwaardes soos die Munisipale 
Bestuurder mag voorskryf 

• Mag of aan ‘n spesifieke individu of aan die houer van ‘n spesifieke pos in die 
munisipaliteit wees en mag nie aan ‘n komitee van amptenare wees nie. 

• Mag nie die Munisipale Bestuurder ontneem van die verantwoordelikheid met 
betrekking tot die uitoefening van die gedelegeerde magte of die prestasie van die 
gedelegeerde plig nie. 

Die Munisipale Bestuurder mag enige besluit wat geneem is as gevolg van ‘n delegasie of sub- 
delegasie in terme van hierdie beleid bevestig, wysig of herroep, maar geen so ‘n wysiging of 
herroeping van ‘n besluit mag afbreek doen aan enige regte wat sou voortspruit as gevolg van 
die besluit nie. 

Vir die aanwending van hierdie beleid sal enige verwysing na “Munisipale Bestuurder” ook 
beteken “enige ander persoon wat waarneem onder ‘n gedelegeerde mag of ’n funksie uitoefen 
soos gedelegeer deur die Munisipale Bestuurder” in terme van paragraaf 5. 


6. BESTUUR EN INTERNE KONTROLE PROSEDURES 

Die Munisipale Bestuurder, bygestaan deur die Hoof Finansiele Beampte, moet alle redelike 
stappe neem om te verseker: 

• Dat die munisipaliteit ’n bestuurs-, rekeningkundige- en inligtingstelsel het en 
onderhou wat van alle skuld- rekeninge, kwitering-, onttrekkings-, - en 
skuldstransaksies rekenskap gee. 

• Dat, in die geval van skuld, kostes verskuldig op ‘n maandelikse basis bereken word. 

• Dat die munisipaliteit ‘n stelsel van interne kontrole oor die bank en skuld rekeninge, 
kwitering, onttrekkings, en skuld transaksies in plek het en handhaaf. 

Die Interne Oudit afdeling moet die Munisipale Bestuurder adviseer asook evalueer en verslag 
doen oor nakoming van die bogenoemde, op ten minste ‘n jaarlikse basis. 


7. KONTANT BESTUUR 

Administrasie van Bankrekeninqe 

Die Munisipale Bestuurder mag aparte beleggingsrekeninge vir doeleindes van die Eksterne 
Finansieringsfonds open. 

Die Munisipale Bestuurder is verantwoordelik vir die administrasie van die munisipaliteit se 
bankrekeninge, ingesluit die opening van die bankrekeninge, die aanwysing van die primere 
bankrekening en alle bank- en onttrekkingsprosedures. Die bank rekening mag slegs beheer 
word in ooreenstemming met enige oudit voorskrifte asook enige wetlike vereistes soos 
voorgeskryf in die Wet op Plaaslike Regering: Munisipale Finansiele Bestuur, 2003 en in die 
besonder Floofstuk 3 van die Wet asook Artikel 64 van die Wet. 

Die Munisipale Bestuurder mag die pligte, gekoppel aan die administrasie van die 
bankrekeninge, soos per paragraaf 5 van hierdie beleid delegeer, maar slegs aan die FIFB. 

Bestuur van Kwitering 

Die Munisipale Bestuurder is verantwoordelik vir die administrasie van alle kwitering prosedures 
en moet alle redelike stappe neem om te verseker dat kwitering bestuur word in 
ooreenstemming met enige oudit voorskrifte asook enige wetlike vereistes soos voorgeskryf in 
die Wet op Plaaslike Regering: Munisipale Finansiele Bestuur, 2003 en in besonder Artikel 64 
van die Wet. 

Die Munisipale Bestuurder mag die pligte, gekoppel aan kwitering, soos per paragraaf 5 van 
hierdie beleid delegeer. 


Bestuur van Uitqawes 

Die Munisipale Bestuurder is verantwoordelik vir die administrasie van alle uitgawe prosedures 
en moet alle redelike stappe neem om te verseker dat uitgawes beheer word in 
ooreenstemming met enige oudit voorskrifte asook enige wetlike vereistes ingesluit soos 
voorgeskryf in die Wet op Plaaslike Regering: Munisipale Finansiele Bestuur, 2003 en in 
besonder Artikel 65 van die Wet. 

Die Munisipale Bestuurder mag die pligte, gekoppel aan uitgawes, soos per paragraaf 5 van 
hierdie beleid delegeer. 

Onttrekkinqs 

Die Munisipale Bestuurder is verantwoordelik vir die administrasie van alle onttrekkings 
prosedures en moet alle redelike stappe neem om te verseker dat onttrekkings beheer word in 
ooreenstemming met enige oudit voorskrifte asook enige wetlike vereistes ingesluit soos 
voorgeskryf in die Wet op Plaaslike Regering: Munisipale Finansiele Bestuur, 2003 en in 
besonder Artikel 11 van die Wet. 

Die Munisipale Bestuurder mag die pligte, gekoppel aan onttrekkings, soos per paragraaf 5 van 
hierdie beleid delegeer. 


8. SKULD 

Bestuur van Skuld 

Die Munisipale Bestuurder is verantwoordelik vir die administrasie van alle skuld prosedures en 
moet alle redelike stappe neem om te verseker dat skuld beheer word in ooreenstemming met 
enige oudit voorskrifte asook enige wetlike vereistes ingesluit soos voorgeskryf in die Wet op 
Plaaslike Regering: Munisipale Finansiele Bestuur, 2003 en in besonder Ploofstuk 6 van die 
Wet. 

Die Munisipale Bestuurder mag die pligte, gekoppel aan beleggings, soos per paragraaf 5 van 
hierdie beleid delegeer. 

Skuld Etiek 

Alle amptenare betrokke by die skuldbestuursproses moet optree met getrouheid, eerlikheid, 
integriteit en in die beste belang van die munisipaliteit en moet daarna street, binne die steer 
van invloed van die amptenare, om enige benadeling van skuld van die munisipaliteit en ander 
munisipaliteite se goeie naam en kredietwaardigheid te voorkom. 

Geen amptenare betrokke by die skuldbestuursproses mag sy of haar posisie of voorregte 
gebruik as, of vertroulike inligting verkry as, amptenare in die proses vir persoonlike voordeel of 
om onregmatige bevoordeling aan ‘n ander persoon nie. 

Geen persoon wat gekontrakteer is deur die munisipaliteit vir die doel van skuld of geen 
persoon wat kwotasies voorle, bie of enige ander middel van mededingende voorlegging maak 
mag, of direk of deur ‘n verteenwoordiger of tussenpersoon/skakel ‘n belofte, aanbod of 

skenking maak van enige vergoeding, geskenk bo R 350, borg, lening, beurs, guns of 
gasvryheid nie aan - 

• Enige amptenaar, eggenoot/te of nabye familielid van sodanige amptenaar of 
eggenoot/te; 

• Enige raadslid, eggenoot/te of nabye familielid van sodanige raadslid of eggenoot/te. 

Die Munisipale Bestuurder moet so gou doenlik aan die Burgemeester sowel as die Nasionale 
Tesourie enige beweerde oortreding van die bogenoemde rapporteer en mag ook aanbevelings 
maak of die beweerde oortredende party gelys moet word op die Nasionale Tesourie se 
databasis van persone wat verbied word om enige besigheid met die openbare sektor te doen. 
Enige so ‘n verslag deur die Munisipale Bestuurder moet volledige besonderhede van die 
beweerde oortreding en ‘n skriftelike antwoord vanaf die beweerde oortredende party, asook ‘n 
bewys dat die beweerde oortredende party die aantuigings in skrif ontvang het en ten minste 7 
(sewe) werksdae gegun is om te reageer op die aantuigings, bevat. 

Enige borg wat belowe, geoffer of toegeken is aan die munisipaliteit moet onmiddelik aan die 
Nasional Tesourie openbaar gemaak word. 

Tipes Skuld 

8.3.1 Korttermynskuld 

Ten einde te verseker dat die munisipaliteit oor genoegsame kontant beskik om die 
oogmerke van plaaslike regering, soos vervat in Artikel 152 van die Grondwet van 
die Republiek van Suid-Afrika (Wet No 108 van 1996), na te kom, is dit soms nodig 
om korttermynfinansiering te bekom ten einde kontanttekorte in ’n finansiele jaar 
aan te spreek vir die oorbrugging van bedryfs- en/of tydelike kapitaal - finansiering. 

Korttermynskuld mag aangegaan word slegs indien die Raad daarvan oortuig is 
dat dit gedurende die finansiele jaar terugbetaal sal kan word en moet enige 
verslag na die Raad vir goedkeuring van ’n korttermynskuldooreenkoms aandui 
hoe en waanneer dit terugbetaal sal word, met spesifieke verwysing na die 
voorwaardes gestel in Artikel 45 van die Wet op Plaaslike Regering: Munisipale 
Finansiele Bestuur (Wet No 56 van 2003). 

Geen skuldooreenkoms vir korttermynskuld mag aangegaan word vir ’n periode 
wat verstryk na die einde van die finansiele jaar waarin dit aangegaan word nie. 
Die Munisipale Bestuurder moet, as deel van die begrotingsprosesse, bepaal of die 
Raad ’n nuwe korttermynskuldooreenkoms vir die nuwe finansiele jaar sal moet 
aangaan en betyds sodanige stappe neem om te versker dat die Raad die 
skuldooreenkoms kan oorweeg voor die datum waarop die Raad 
korttermynkontant sal benodig. 



By oorweging van die kontantvloeiposisie van die Munisipaliteit moet voorsiening 
daarvoor gemaak word dat noodsituasies addisionele kontantreserwes mag 
benodig en moet dit in gedagte gehou word om te bepaal of die Raad 
korttermynskuld sal moet aangaan. 

Niks vehinder die Munisipale Bestuurder om, indien dit blyk dat daar gedurende die 
finansiele jaar ’n kontanttekort ontstaan, by die Raad goedkeuring te verkry vir die 
aangaan van korttermynskuld nie, maar indien dit nie terugbetaal sal kan word in 
dieselfde finansiele jaar nie as gevolg van onder-prestasie in terme van 
kredietbeheer of oorbestedings, sal die Raad nie ’n ooreenkoms vir 
korttermynskuld kan goedkeur nie. 

Die voorwaardes, gestel in Hoofstuk 6 van die Wet op Plaaslike Regering: 
Munisipale Finansiele Bestuur, 2003 (Wet No 56 van 2003), moet te alle tye 
nagekom word deurdie Munisipale Bestuurder. 

8.3.2 Langtermynskuld vir Batefinansiering 

Die Raad het ’n verpligting om bates aan te skaf en te onderhou ten einde 
dienslewering te verseker en is dit nie altyd moontlik vir die Raad om hierdie bates 
uit eie kontantreserwes aan te skaf nie. Dit is vir hierdie doel dat die Raad 
langtermynskuld mag aangaan. 

Geen kapitaalprojekte mag aangegaan word alvorens die befondsingsbronne 
oorweeg, goedgekeur en beskikbaar is nie. Vir die doeleindes hiervan beteken 
“beskikbaar” ’n wettiglik afdwingbare dokument in die munisipaliteit se besit wat die 
befondsing waarborg. Korttermyn oorbruggingskuld vir kapitaal spandering kan 
aangegaan word in afwagting op die uitbetaling van die langtermynskuld, mits die 
langtermynskuld “beskikbaar” is en die voorwaardes vir die aangaan van 
korttermynskuld, soos per par.8.3.1. hierbo, nagekom is. 

Die koste van bates waarvoor langtermynskuld aangegaan mag word sluit 
gekapitaliseerde rente vir ’n redelike tyd, koste van sekuriteite, finansieringskostes, 
advertensie-, regs-, advies-, trustee-, kredietgraderings- en ander kostes vir 
finansiering, professionele dienste sover dit direk van toepassing is op die projek 
en ander kostes wat die Minister van Finansies mag goedkeur, in. 

Die termyne van terugbetaling van enige skuld moet bereken word ooreenkomstig 
die verwagte lewensdure van die bates wat daarmee aangekoop sal word. 

Geen langtermynskuld mag aangegaan word indien dit nie versoenbaar is met die 
munisipaliteit se kapitaalbegroting nie, uitgesluit vir herfinansiering. 

8.3.3 Langtermynskuld Herfinansiering 

Die munisipaliteit word, in terme van Artikel 46(5) van die Wet op Plaaslike 
Regering: Munisipale Finansiele Bestuur, 2003, toegelaat om lantermyn skuld te 
herfinansier met die doel om te spaar op die koste van skuld. Die Munisipale 
Bestuurder moet, vir hierdie doel, ten minste jaarliks en as deel van die 
begrotingsproses evalueer en verslag doen aan die Raad oor die koste van 
bestaande skuld en of die herfinansiering van sodanige skuld tot voordeel vir die 
munisipaliteit sal wees. As deel van die evaluasie moet die Munisipale Bestuurder 
die tipes terugbetalings bepaal en of eenmalige betalings aan die einde van die 
skuld periode en die redelike bepaalde netto koste daarvan nie meer voordelig vir 
die Raad sal wees nie indien die terugbetalings bele word in delgingsfondse en die 
redelike voorgenome opbrengs op die beleggings in berekening gebring word. 

Enige herfinansiering mag slegs aangegaan word vir langtermynskuld wat in die 
verlede wettiglik aangegaan was en met die verdere voorwaarde dat die 
leningstydperk nie die verwagte lewensduur van die bates wat daarmee 
gefinansier word, sal oorskry nie. 

8.4 Sekuriteit vir Skuld 

Dit is algemene praktyk dat beleggers of finansierders sekuriteit verlang vir die toestaan 
van lenings. Die munisipaliteit kan sekuriteit gee vir die opneem van skuld, wat enige 
van die vorme van sekuriteit, soos gestel in Artikel 48 van die Wet op Plaaslike 
Regering: Munisipale Finansiele Bestuur, 2003, kan wees, maar sal die Raad elke vorm 
van sekuriteit afsonderlik oorweeg saam met die skuldooreenkoms. 

8.5 Prosedures vir die Goedkeurinq van Skuld en Sekuriteit vir Skuld 

Die prosedures vir die goedkeuring van skuld en sekuriteit vir skuld is soos bepaal in 
Ploofstuk 6 van die Wet op Plaaslike Regering: Munisipale Finansiele Bestuur, 2003. Vir 
volledigheidshalwe vir hierdie beleid word dit hieronder weergegee: 

8.5.1 Korttermynskuld 

“45 (2) ’n Munisipaliteit mag korttermynskuld aangaan slegs indien- 

(a) ’n resolusie van die munisipale raad, onderteken deur die 
burgemeester, die skuldooreenkoms goedgekeur het; en 

(b) die rekenpligtige beampte die ooreenkoms of ander dokument wat 
die skuld skep of erken, onderteken het” 

8.5.2 Langtermynskuld en skuldherfinansiering 

“46 (2) ’n Munisipaliteit mag langtermynskuld aangaan slegs indien- 

(a) ’n resolusie van die munisipale raad, onderteken deur die 
burgemeester, die skuldooreenkoms goedgekeur het; en 

(b) die rekenpligtige beampte die ooreenkoms of ander dokument wat 

die skuld skep of erken, onderteken het” 

(3) ‘n Munisipaliteit kan langtermynskuld aangaan slegs indien die 
rekenpligtige beampte van die munisipaliteit ooreenkomstig artikel 21A 
van die Wet op Munisipale Stelsels- 

(i) ten minste 21 dae voor die vergadering van die Raad waarop 
goedkeuring vir die skuld oorweeg staan te word, ’n inligtingstaat 
openbaar gemaak het wat besonderhede van die voorgestelde skuld 
uiteensit, met inbegrip van die bedrag van die voorgestelde skuld, die 
doeleindes waarvoor die skuld aangegaan word en besonderhede 
van enige sekuriteit wat verskaf moet word; en 

(ii) die publiek, die Nasionale Tesourie en die betrokke provinsiale 
tesourie uitgenooi het om skriftelike kommentaar of vertoe met 
betrekking tot die voorgestelde skuld aan die raad voor le; en 

(b) ten minste 21 dae voor die vergadering van die raad ’n afskrif van die 
inligtingstaat aan die munisipale raad voorgele het, saam met 
besonderhede van- 

(i) die wesenlike terugbetalingsbepalings, met inbegrip van die 
verwagte skuldterugbetalingsrooster; en 

(ii) die verwagte totale koste verbonde aan sodanige skuld oor die 
terugbetalingsperiode heen” 

8.5.3 Sekuriteite vir Skuld 

“48 (3) ’n Raadsresolusie wat die verskaffing van sekuriteit ingevolge subartikel 
(2) (a) magtig- 

(a) moet bepaal of die bate of reg met betrekking waartoe die sekuriteit 
gestel word, vir die verskaffing van daardie minimum vlak van 
basiese munisipale dienste benodig word; en 

(b) indien wel, moet die wyse aandui waarop die beskikbaarheid van die 
bate of reg met die oog op die verskaffing van hierdie minimum vlak 
van basiese munisipale dienste beskerm sal word. 

(4) Indien die resolusie bepaal het dat die bate of reg benodig word vir die 
verskaffing van die minimum vlak van basiese munisipale dienste, mag 

nog die party aan wie die munisipale sekuriteit verskaf word, nog enige 
opvolger of gevolmagtigde van sondanige party, in die geval van 
wanprestasie deur die munisipaliteit, met die bate of reg handel op ’n 
wyse wat die voortsetting van daardie minimum vlak van basiese 
munisipale dienste sal verhinder of belemmer. 

(5) ’n Bepaling ingevloge subartikel (3) dat ’n bate of reg nie benodig word 
vir die veskaffing van die minimum vlak van basiese munisipale dienste 
nie, is bindend op die munisipaliteit todat die gesekureerde skuld ten 
voile afbetaal is of die gesekureerde verpligtinge ten voile nagekom is, 
na gelang van wat toepaslik mag wees” 

8.6 Koste van Skuld 

Die munisipaliteit moet daarteen waak dat die koste van langtermynskuld nie tot so ’n vlak 
styg dat dit ’n buitengewone negatiewe uitwerking op tariewe of ander munisipale kostes 
soos onderhoud het nie. Die maksimum persentasie van die bedryfsbegroting vir die 
terugbetaling van skuld moet bereken word in die munisipaliteit se langtermynbegroting, 
met deeglike inageming van die behoeftes gei'dentifiseer in die Gei'ntegreerde 
Ontwikkelingsplan, die koste van nuwe- of die vervanging van bestaande infrastruktuur en 
toerusting en ander administratiewe behoeftes. 

8.7 Kompeterende Seleksie van Aanbiedinqe 

Die Munisipale Bestuurder moet die prosesse, soos vervat in die munisipaliteit se 
Voorsieningskanaal Bestuursbeleid, volg vir die opneem van skuld. Vir doeleindes van 
puntetoekenning in terme van kostes moet die verwagte renteskuld oor die voile termyn 
van die voorgenome skuldooreenkoms bereken word en dit as basis gebruik word vir die 
80/20 of 90/10 toedelings. 

8.8 Tipes Skuld en Finansierinqsbronne 

Die tipes skuld wat aangegaan kan word en finansieringsbronne waar die skuld 
aangegaan kan word is as volg: 

8.8.1 Korttermyn Tipes Skuld 

• Oortrokke Bankrekening 

• Korttermyn Lenings 

• Bemarkbare Verbande 

• Nie- Bemarkbare Verbande 

• Bankiers se Aksepsertifikate 

• Ander Sekuriteite 

8.8.2 Langtermyn Tipes Skuld 

• Langtermyn Lenings 

• Paaiement Krediete 

• Finansierings Bruikhuur 

• Bermarkbare Verbande 

• Nie - Bemarkbare Verbande 

• Bankiers se Aksepsertifikate 

• Ander Sekuriteite 

8.8.3 Finansieringsbronne 

• Algeme Publiek 

• Banke 

• Ontwikkelings Bank van Suid-Afrika 

• Infrastruktuur Finansierings Korporasie 

• Openbare Beleggings Kommissarisse 

• Versekerings Maatskappye 

• Munisipale Pensioenfondse 

• Ander Publieke Pensioenfondse 

• Effekte Trusts 

• Interne Fondse 

• Ander Bronne 

8.9 Kommissie of Koste 

Geen kommissie vir skuld gemaak of verwys is betaalbaar aan ‘n amptenaar of raadslid, of 
eggenoot/te, besigheids vennoot of nabye familielid van ‘n amptenaar of raadslid deur ’n 
instelling, beleggers of finansierders nie. 

Enige kommissie, ander vergoeding of koste betaal aan enige persoon deur ‘n instelling 
moet verklaar word aan die munisipaliteit deur die instelling deur middel van ‘n sertifikaat. 
Enige kwotasie/tender aan die munisipaliteit gegee deur ‘n instelling moet netto van koste, 
belonings of kommissie wees, maar moet ook kommissie, belonings of koste aandui wat 
ten opsigte van die skuld betaal sal word. 

8.10 Prestasie 

Die Munisipale Bestuurder moet jaarliks meet en rapporteer aan die Raad oor die 
prestasie van die Munisipaliteit se skuld in terme van die gestipuleerde doelwitte van 
hierdie beleid. 

8.11 Verbode Aktiwiteite 


• Geen skuld mag gemaak word anders as in die naam van die munisipaliteit nie. 

• Geld mag nie geleen word vir die doel van beleggings nie. 

• Geen persoon, insluitend amptenare en raadslede, mag inmeng of poog om in te 

meng in die bestuur van skuld toevertrou aan die Munisipale Bestuurder of persone 
gedelegeer deur die Munisipale Bestuurder nie. 

• Geen skuld mag gemaak word anders as gedenomineer in Rand nie, en wat nie 
gekoppel is, of geaffekteer word, deur enige wisseling in die waarde van die Rand 
teenoor enige buitelandse betaalmiddel nie. 

• Geen skuld mag gemaak word vir uitgawes wat nie verband hou met die funksies en 
bevoeghede van die munisipaliteit nie. 


8.12 Verslaqdoeninq 

Die Munisipale Bestuurder moet, binne 10 werksdae na die einde van elke kwartaal ‘n 
verslag aan die Burgemeester indien wat in detail die skuld portefeulje van die 
munisipaliteit soos aan die einde van die vorige kwartaal, weergee. 

Die bogenoemde verslag moet in die formaat wees wat deur die Nasionale Tesourie 
vereis word vir rapportering en monitering van skuld, soos vervat in die Nasionale 
Tesourie se skrywe van 7 Februarie 2005, soos van tyd tot tyd gewysig. 


9. HERSIENING VAN DIE BELEID 

Hierdie Skuldbeleid is die enigste beleid wat heers oor skuld in die munisipaliteit. Enige 
hersiening van hierdie beleid moet deur die Munisipale Raad goedgekeur word. 

Die Burgemeester moet enige voorgestelde veranderinge aan hierdie beleid aan die Raad 
voorle as deel van die jaarlikse hersiening van beleide voorgele met die begrotings 
dokumentasie. 

Wanneer ookal die Minister van Finansies of die Nasionale Tesourie of die Ouditeur- 
Generaal enige veranderinge aan die beleid vereis deur middel van wetgewing of 
versoeke moet dit so gou doenlik hersien word ooreenkomstig sulke vereistes, wat die 
voile besonderhede van die redes vir die hersiening verskaf. 

